Immersugassaq S24-mik immersuinissamut ilitsersuut, inaarutaasumik naatsorsuutit aamma aningaasat nikerarnerat inuussutissarsiorluni namminersortunut 1,0 mio.kr inorlugu isertitalinnut.
Quppernerni marlunni qupperneq siulleq - ANGUSANIK NAATSORSUUTIT 
	
	

	
Ateq 
	
Atitit tamaasa allakkit


	Inuttut normua
	Inuup normua allaguk.

	
CVR-normu
	
Suliffeqarfiutivit CVR-normua allaguk.

	
	

	Ukioq isertitaqarfiusumut 20__-mut angusanik naatsorsuutit
	Ukioq naatsorsuiffik allaguk.

	
Isertitat - inuussutissarsiortutut
	
Ukiup ingerlanerani suliffeqarfiutiga qanoq isertitaqartigisimava?

	
Aningaasanik tigoriannarnik isertitat
	
Ukiup ingerlanerani qanoq tunisaqartigivunga?

Tuniniaanerit isertitaqarfigisimasatit tamarmik. 
· Tunisimasatit tamarmik. Nioqqutissanut kiffartuussinernullu tamanut atuuppoq.
· Aningaasanik, MobilePay-ikkut, Dankort atorlugu akiligassatigulluunniit akilerneqarsimanerit ilaapput.
· Ukioq tamaat atuuppoq. Ulloq tunisivik tassaavoq ulloq niuernermik isumaqatigiiffik.
· Ukiup siuliani niuernissamik isumaqatigiissusiorsimaguit ukiorli manna akilerneqarlutit, nalinga uani ALLANNEQASSANNGILAQ taamaallaat  '01.01.20_-mi akiligassalimmi allanneqassaaq
· Tunisineq pisimappat ukiortaamili akiliisoqarsimanngippat, akiliut amigaataasoq uani akiligassat 31.12.20_-milu allanneqassapput.
· Aalisartunut immersugassaq S25 immersorneqassaaq. Aalisartut piniartullu kalaalimineerniarfimmi, paaqqinnittarfinnut tunisat tunisallu alla kisitsinermi ilanngutissavaat. Tunitsivinnut tunisinerit allaffissami allami allanneqassapput. 






	Akiitsullit 31.12.20__
	Sullitamma ukiup naanerani qanoq akiitsoqarfigaannga?

Tunisaqarsimiaguit sulili akilerneqarnak, nalinga uani allassavat.


	Akiitsullit 01.01.20__
	Ukioq aallartinngitsoq suli tunisimasanni, suli ukiup aallartinnerani akiliutinik tigusaqanngilanga?

· Ukioq suli aallartinngitsoq tunisaqarsimaguit, ukiullu aallartinnerani suli akilerneqarsimanani, aamma ilanngullugu naatsorsuutissavat.
· Ukiup aallartinnerani akiitsut ilaat suli amigaatigigukkit amigaatit kisiisa nalunaarsussavatit.

Malugiuk- S24 aamma naatsorsuineq ukioq kingulleq suliarereersimagukku, pappiaqqani taakkunani kisitsisit siornarnisat nassaarisinnaasagakkit.

	
Ukiumut kaaviiaartitat
	
Kisitsisit pingasut qulaani allassimasut atorlugit inernera nanissavat.

                        Aningaasanik tigoriannarnik isertitat
                        Ukiup naanerani Akiligassallit ILANNGULLUGIT
                        Ukiup naanerani Akiligassallit ILANNGUNNAGIT.

	
Nioqqutissanik pisiniarneq/atortussat
	
Sunik tuniniagassanik pisinikuuit?

Inuussutissarsiorfiup ingerlannissaanut siunertaqarluni pisiaq atuupput.
· Toqqorsivimmiittussanik nioqqutissanik kingusinnerusukkut tunisussanut atuuppoq.
· Ass. sananermi kiffartuussinernut atortussanullu suliareqqitassanut atortussanik pisiniarnernut atuuppoq.
· Pisiniarfiup aaqqissuunnissaanut pisiniarnernut ATUNNGILAQ. 
· Nittarsaassinermut ATUNNGILAQ.
· Assersuutigalugu naatsorsuuserinermut, inuussutissarsiornermilu ininut eqqiaanernut atortunik pisinarnernut atuutinngilaq. 


	Nioqqutissanut akiitsut 31.12.20__
	Ukioq naammassimmat nioqqutissat pisiarisimasatit sulili akilersimanngisatit qanoq naleqarpat?

Pisinissamut isumaqatigiissusiorsimanerit akiliisimanerillu pingaaruteqarluarput

Nioqqutissap assartuunneqarnera sulilu pisiniarfimmut apuussimannginnera apeqqutaanngilaq.





	Nioqqutissanut toqqorsivik 01.01.20__
	Ukiup aallartinnerani nioqqutissaatitit toqqorsivimmiittut qanoq naleqarpat? 
 

Nioqqutissap assartuunneqarnera sulilu pisiniarfimmut apuussimannginnera apeqqutaanngilaq. 

Nioqqutissaq tunineqarnerminiit toqqorsivimmiikkunnaartarpoq. Taamaammallu pisisumut assartorneqarnersoq apeqqutaanngilaq.

Toqqorsivimmiittuutivit pisinermi aki atorlugu kisinneqassapput.


	Nioqqutissanut akiitsut 01.01.20__
	Ukioq aallartimmat nioqqutissat tunisimasatit sulili akilerneqarsimanngitsut qanoq naleqarpat?


	Nioqqutissat toqqorsivimmiittut 31.12.20__
	Ukiup aallartinnerani nioqqutissaatitit toqqorsivimmiittut qanoq naleqarpat? 
  

Nioqqutissat pisiarineraniit toqqorsivimmiittutut isumaqartarput - suli assartorneqaraluarpataluunniit.

Nioqqutissaq tunineqarnerminiit toqqorsivimmiikkunnaartarpoq. Taamaammallu pisisumut assartorneqarnersoq apeqqutaanngilaq.

Toqqorsivimmiittuutivit pisinermi aki atorlugu kisinneqassapput.


	Nammineq nioqqutissaatinik atuineq
	Nioqqutissat pisiarisimasakka tuniniarnagilli nammineq atorsimasakka qanoq naleqarpat?

Atortussanik nammineq atorsimasannik pisiniarnernut atuuppoq. 
Nioqqutissaq atoriarlugu tuniniarsimagukku pisiniarnermi nalinga naatsorsuinermi atussaaq.


	Ukiumut nioqqutissanik atuineq
	Nioqqutissanut atuinerit kisitsisit arfinillit siuliani allassimasut atorlugit kisissavat.

                        Nioqqutissanik/atortussanik pisiniarnerit
                        Nioqqutissanut akiitsut ilanngullugit 31.12.20__
                        Nioqqutissat toqqorsivimmiittut ilanngullugit 01.01.20__
                        Nioqqutissanut akiitsut minillugit 01.01.20__
                        Nioqqutissat toqqorsivimmiittut minillugit 31.12.20__
                        Akeqanngitsumik nioqqutissanik atuineq ilanngunnagit


	Sulisut akissarsiaannut aningaasartuutit
	Sulisut akissarsiaannut aningaasartuutikka katillugit qanoq amerlatigippat? 

Aningaasartuutit sulisut akissarsiaannut attuumassusillit naatsorsukkit
· Tapinut aamma ajunngitsorsiantut atuuppoq.
· Ajunngitsorsianut sulisitsisup sulisunut atorsinnaatitaanut aamma atuuppoq. Assersuutgalugu akeqanngitsumik biileqarneq, internet aamma ineqarneq.
· Sulisitsisup akilertagaanut soraarnerussutisiassanut aamma atuuppoq. Sulisitsisup sulisoq sinnerlugu akilertaagaanut soraarnerussutisiassanut atuutinngilaq
· Aningaasannik inuussutissarsiutigalugu konto-miit inuttut konto-mut nuussinermut ATUUTINNGILAQ.
· Akileraarutit A-naamma AMA akilerneqartoq aamma atuuppoq.

Ilanngullugu eqqaamajuk, akissarsiat ajunngitsorsiassallu Sulinal.nanoq.gl-mut nalunaarutigineqarnissaat.  


	Isertitat akileraaruteqaataasussat allat
	Allanik sunik isertitaqarpunga?

Aningaasanngorlugit tunisaqarnerup saniatigut ass. kaasarfimmiussanik tunisinnerit, biilinik, umiatsianik, inimilluunniit attartortitsinikkut, ilinniarnermusiaqarnikkut, SIK-miit angalanissamut tapiissutinit, royalitienit, pikkorissaanerni ajunngitsorsiassanit aningaasarsiorsinnaavutit. 

	Isertitat katillugit
	Isertitat kisitsisit allassimasatut atorlugit kisissavatit. 

                        Ukiumut kaaviiaartitat
                        Ukiumut nioqqutissanik atuineq MINILLUGU
                        Sulisut akisarsiaannut aningaasartuutit MINILLUGU
                        Isertitat akileraaruteqaataasussat allat ILANNGULLUGIT


	INGERLATSINERMI ANINGAASARTUUTIT - inuussutissarsiorneq taamaallaat

	Inuussutissarsiorninnni aningaasartuutikka katillugit qanoq amerlatigippat?

	Inuussutissarsiuteqartunit attartukkat
	Inuussutissarsiorninni ininut attartukkannut qanoq akiliitigisimavunga?

Inuussutissarsiornermi inini allaffinnut, pisiniarfinnut, toqqorsivinnut, silami nunaminertanut inuussutissarsiornermi atugassanut, sannavinnut il.il atuuppoq.
Inuttut inissianut attartornernut ATUUTINNGILAQ 


	Allaffimmi atortut
	Uluinnarni suliffeqarfinnut qanoq aningaasartuuteqarpunga?

· Inuussutissarsiornermi qularnaveeqqutinut, software-inut akuersissutinut, sulinermi qarasaasianik pisiniarnermut atuuppoq.
· Allaffiit pisiniarfiillu 100.000 kr. ataallugu aningaasartuuteqarluni pisatsersorneranut atuuppoq.
· Ussassaarinermut takoqqusaarinermilu atuuppoq. 
· Ulluinnarni atortussanut annikitsunut atuuppoq.
· Sullissinernut ass. naatsorsuutinik nalunaarsuinermillu suliaqarnermut ikiuunnermi, ininik inuussutissarsiorfiusunik eqqiaanermut atuuppoq. Kisianni sulisitsisuuffigisaanni toqqaannartumik akissarsianut atussanngilaq.  





	Inuussutissarsiornermi angallatinut aningaasartuutit
	Inuussutissarsiorninni angallatinut aningaasartuutikka qanoq amerlatigippat?

Iluarsaassinernut, angallatinnut puttasuniinnernut, ukiukkut inissisimavigisaanniit inissisimavinnullu assaartuussinernut aamma angallammut orsussanut atuuppoq. Angallatip inuttut atorneranut ATUUTINNGILAQ. 
· Angallat inuttut atorlunilu inuussutissarsiutitut atorneqartarsimappat, qaqugukkut inuttut atorneqartarnera qaqugukkullu inuussutissarsiutigalugu atorneqartarnera allassavat. 
· Inuttut umiatsiaatigaluni inuussutissarsiorluni umiatsiarnerit inuttut umiatsiarnertut nalilerneqartarput.
· Aalisarnerit inuussutissarsiortutut allagartaqanngikkaanni tunitsivinnullu tunisinngikkaanni inuttut aalisarnertut nalilerneqartarput.
· Aalisarnerit inuussutissarsiortutut allagartaqanngikkaanni tunitsivinnullu tunisinngikkaanni inuttut aalisarnertut nalilerneqartarput. 


	Angalanermi inuussutissarsiortutut aningaasartuutit
	Inuussutissarsiorninni angalaninni aningaasartuutikka qanoq amerlatigisimappat?

Angalanernut inuussutissarsiornermut tunngasunut taamaallaat atuuppoq.  Inuttut angalanernut ATUUTINNGILAQ.
· Ass. katersuutsitsinernut, angalalluni tuniniaanernut, sullissanut tikeraarluni angalanernut, inuussutissarsiornermut tunngatillugu angalanernut, suliffeqarfimmilu ingerlatsivinnut angalanernut atuuppoq. 
· Kalaallit Nunaanni nunanilu allanut atuuppoq.


	Sinniisoqarneq
	Suliffeqarfik ussassaarniarlugu qanoq yuisimavunga?

Sinniisoqarnermi sullitanut immaqaluunniit suleqatigisanut suliffeqarfiup suliaqarneranut tunngatillugu aningaasartuutaapput.
Assersuutit:
· Sullissanik ataatsimeeqateqarnermi kaffi
· Sullissanut aaqqissuussinerit
· Sullissanik sulinermut tunngasunik eqqartuinertalimmik nereqatigiinneq


	Biilit inuttut atorneqartarpat?

	Biiliussisarnera inuussutissarsiutitut taamaallaat ingerlattarpara immaqaluunniit inuttut aamma ingerlattarpara?

Biilit inuttut atorneqanngisaannarpata aatsaat naameersinnaavutit.

Namminerisamik biilerneq naatsorsuinermi ilaatinneqassanngilaq. Ass. biilit inuttut atorneqartarnerat 10%-iuppat inuussutissarsiornermilu atorneqartarneri 90%-iuppat naatsorsuinermi aningaasartuutit 90%-iat ilaatinneqassaaq. 


	Inuussutissarsiornermi biilinut aningaasartuutit
	Inuussutissarsiorninni biilinut qanoq aningaasartuuteqarpunga?

Inuttut biilit atornerini aaqqissortinneri orsussamullu aningaasartuutinut ATUUTINNGILAQ. 
· Biilit inuttut atorlunilu inuussutissarsiutitut atorneqartarsimappat, qaqagukkut inuttut atorneqartarnera qaqugukkullu inuussutissarsiutigalugu atorneqartarnera allassavat. 
· Inuttut biiliutigaluni inuussutissarsiornermi biilernerit inuttut biilernertut nalilerneqartarput.


	Allat
	Inuussutissarsiutinni aningaasartuutit allat suuppat?

Inuussutissarsiornermut tunngatillugu aningaasartuutit allassimanngitsunut tamanut atuuppoq. 
· Suusinnaappulluunniit. Sulisunut juullikkunni nereqatigiisitsinerit, pikkorissarnerit sulianullu tunngatillugu nutarterineq, sulisut sulineranni sillimasiineq, inuussutissarsiornermi attaveqaatit, 
· Ilaasut akiliisinnaatinnagit annaasaqarnermi aamma atuuppoq, isertitassat tigusinnaanngikkaanni
· Nioqqutissanut kasiikkanut annaasaqaatinut aamma atuuppoq.


	Ingerlatsinermi aningaasartuutit
	Suliffeqarfiutima ingerlanneqarneranut ataatsimut qanoq aningaasartuuteqarsimavunga?

Qulaani tulleriinni kisitsisit tamaasa katinneranut tamanna naatsorsussavat


	Erniat nalikilliliinerillu sioqqullugit angusaq
	Inernerusoq erniat isumakkeerinerillu sioqqullugit naatsorsussavatit isertitanit aningaasartuutit ilanngaatiginerisigut.

                        Isertitat katillugit
                        Akissarsianut aningaasartuutit katinneri MINILLUGIT
                        Ingerlatsinermut aningaasartuutit katinneri MINILLUGIT


	Ernianit isertitat
	Ernianit sunik isertitaqarsimavunga?

· Aningaaserivimmi ernianut atuuppoq.


	Ernianut aningaasartuutit
	Ernianit suut aningaasartuutigaakka?

· Illuutinut, umiatsianut, biilinut allanullu ernianut atuuppoq. (Inuussutissarsiorneq)
· Aningaaserivinnit attartukkanut erniat ilanngullugit (inuussutissarsiorneq).


	Nalikilliliinerit 
	Ukiup ingerlanerani suut annertuut nalingi annikillisimappat?

Suliffeqarfiutit angisuunik ukiuni arlalinni atorneqartunik (ass. umiatsiaq, biilit immaqaluunniit maskiinat) nalinga ukinut arlalinnut agguarneqarsinnaavoq.
Tamanna nalikilliliinermik taaneqartarpoq.

Ass. suliffeqarfiutit maskiinamik pisiniarfimmilluunniit pisiguni, ukiuni arlalinni atorneqassaaq. Taamaammat aningaasartuutit ataatsimut nalunaarsorneqarneq ajorput kisiannili ukiumut arlaleriaq.

Inuussutissarsiornermi nalituut, Umiatsiat, motoorit, biilit inuussutissarsiutigisat, suliffeqarfimmi init, il.il. nalikillilernissaannut periarfissallit.
100.000 kr. sinnerlugu pisinermi atuuppoq. Annikitsumik pisianut atuutinngilaq.

Immersugassami S24-mi quppernermi siullermi nalit allanneqartut suunersut allassavatit. 

Akileraartarnermut aqutsisoqarfimmi nalikillilerinermut malittarisassat takukkit. Naniuk  Ukioq 2013-miit namminersortutut inuussutissarsiortunut nalikillilerinermi malittarisassat pillugit ilitsersuut.

Eqqaamajuk: Nalikilliligassaqaruit immersugassaq S10 immersussavat.



	Suliffeqarfimmi angusat akileraaruteqaataasussat
	Sinneqartoorutit suut akileraarutigissavakka?

Isertitat katinneri malillugit akileraarutissat naatsorsussavatit

                        Erniat nalikilliliinerillu sioqqullugit angusaq
                        Ernianik aningaasartuutit MINILLUGIT
                        Ernianik isertitat ILANNGULLUGIT
                        Nalikillilerinerit MINILLUGIT


Qupperneq {2} quppernernit {2}

	Oqimaaqatigiinneq
	Oqimaaqatigiisitsineq tassaavoq suliffeqarfiutivit pigisaanik akiitsuanillu nalunaarsuineq. Imatut paasillugu, suut nalillit suliffeqarfiutivit atorsinnaavai aamma qanoq akilerneqarsimappat - ass. aningaaserivimmit attartornerit. Oqimaaqatigiisitsineq ukiup naanerani naatsorsorneqartarpoq.

	
	

	PIGISAT
	Pigisat - Ukiup naanerani suliffeqarfiutinni suut naleqarpat?


	Karsimiittuutit
	Aningaasat karsimi uninngasut qanoq amerlatigippat?

Aningaasanut karsimi uninngasunut atuuppoq.
Nioqqutissanut aningaasanngorlugit akilerneqarsimasunut suli aningaaserivimmut ilineqanngitsunut atuuppoq.


	Aningaaserivimmiittut
	Ukiup naanerani suliffeqarfiup aningaaserivimmi uninngasuutai qanoq amerlatigippat?

	
	

	Akiligassallit
	Ukiup naanerani pisisartunit qanoq akiligassaqarfigineqarpunga?


	Nioqqutissarsititatta akiitsui
	Pisisartuma nioqqutissanik tigoriikkaminnik qanoq akiitsoqarfigitigaannga?

Nioqqutissanut tamanut atuuppoq.


	Suliniutit ingerlasut
	Sulianut naammassineqareersimasunut sulili akilerneqarsimanngitsunut pisisartuma qanoq akiitsoqarfigitigaannga?

Ass. illuliornernut atuuppoq.
Ass. iluarsaassinernut apuuppoq.
Nalunaarsuinernut, siunnersuinernut, kiffartuussinernullu suli suliarineqartunut atuuppoq.
Taanna aamma atuuppoq, sulineq aallartissimanngikkaluarpalluunniit, suliniummulli isumaqatigiissut suliarineqareersimappat.
Isumaqatigiissummi siumut akiliinissamik allassimasoqartinnagu suliaq naammassineqarsimanngippat ATUUTINNGILAQ.


	Pissarsiassat allat
	Pisiniartunit qanoq akiitsoqarfigineqarpunga?

Ass. attartortitsisimaguit atuuppoq
Ass. ineqarnermut akuersissutinilluunniit siumut akiliisimanermi atuuppoq
Qularnaveeqqutinut atuuppoq
Sulisunut suleqatinulluunniit atukkiisimanermi atuuppoq


	Nioqqutissat uninngasuutit
	Nioqqutissanik tunisimanngisannik sunik peqarpunga?

Nioqqutissanut tuneqqitassanut atuuppoq
Nioqqutissanut tunisassiareqqitassanut atuuppoq
Nioqqutissanut piareeqqasunut toqqorsivimmiittunut atuuppoq


	Pigisat tigussaasut
	Sunik timitalimmik angisuunik suliffeqarfiutinni pigisaqarpunga?

Pigisat anisuut suliffeqarfiup pigisai ukiullu arlallit atorsimasaat. Soorlu:
· Angallat
· Biilit
· Maskiinat
· Init inuussutissarsiorfiusut

S24-mi qupperneq 2-mi nalikillilikkat nalingi allassavatit


	Pigisat allat 
	Ukiup naanerani suliffeqarfiutima pigisat allat aningaasanik nalillit suut pigai?

Suliffeqarfiit allat pigisannut aamma atuuppoq.
Ass. akuersissutinut pisinnaatitaaffinnullu nalilinnut atuuppoq. 



	PIGISAT NALILLIT KATILLUGIT
	Suliffeqarfiutiga ataatsimut qanoq naleqarpa?

Kisitsisit qulaani allassimasut katikkit.


	AKIITSUT
	Pigisat qanoq aningaasalersorneqarpat? Imatut paasillugu suliffeqarfiup pigisai nalillit suminngaanneerpat?

Ass. imaassinnaavoq piginnittut suliffeqarfimmi namminerisamik aningaasaateqartut  (nammineq aningaasaliissutit).
Aningaasanut atukkanut ass. aningaasanut suliffeqarfiup aningaaserivimmut allanulluunniit akiitsuanut atuuppoq.
Akileraartarnermut Aqutsisoqarfimmit akiitsoqarsinnaaneq pingaarnertut soqutigineqarpoq.


	Inuussutissarsiornermi attartukkat katinneri (ass. aningaaserivimmi immaqaluunniit tunitsivik)
	Suliffeqarfiutinni aningaaserivimmut aamma allanut aningaasat taarsigassakka qanoq amerlatigippat?

	
	Angallatinut, biilinut suliffeqarfimmilu ininut taarsigassarsiat.
Aningaaserivimmi qaangiilluni tigusinernut aamma minusinut atuuppoq, aningaaserivimmi uninngasutut nalunaarsoreersimatinnagu.
Ilaquttanut attaveqaatinut aamma suleqatigisanut attartukkanut atuuppoq.
Inuttut inigisamut, namminerisamik biilinut, umiatsiamut allanulluunniit inuttut pigisanut atuutinngilaq.

	
	

	Nioqqutissanut akiitsut
	Nioqqutissanut inniminneriikkanut suli akilersimanngisannut qanoq akiitsoqartigivunga?

	
	
Kiffartuussinernut isumaqatigiissutaareertunut atuuppoq.


	Akissarsianut aamma feriepengenut atuuppoq.
	Sulisukka suli tigunngisaannik qanoq akissarsiaqarnissaannik neriorsornikuuakka? Aamma sulisut feriepengenik qanoq pissaqartigippat?

	
	
Piffissami sivikitsumi sivisuumilu sulisimasunut atuuppoq.


	A-nik akileraarutinut aamma AMA-mut akiitsut
	A-mik akileraarutinut aamma  AMA-mut akiligassat e-boksikkut takkussimasut suli akilerneqanngitsut qanoq amerlatigippat.

A-mik akileraarutit aamma AMA-mut akiligassat suli Sulinal.gl-imut akilerneqanngitsut Sulinal.gl-imut suli nalunaarsorneqanngitsut akissarsianut akileraarutinullu atuuppoq. 

	
	

	ESU-mut qinnuteqartitsineq.
	Namminersorlutik Oqartussat tapiissutinut aaqqiinerinut qanoq akiitsoqarpunga?

	
	

	
	ESU-mik attartukkat tassaapput Namminersorlutik Oqartussat Aalisarnermik, Piniarnermik imaluunniit nunalerinermik ineriartortitsinermut tapiliuttagaat.





	Akiitsut allat
	Aningaasat suut allat suliffeqarfiutima akilernissaanut atorneqarsimappat?

Ass. arlaannut sulisuit akiliussimappatit imaluunniit pisisartumut sullitamulluunniit matussusiissussimappatit.


	AKILIGASSAT KATILLUGIT
	Suliffeqarfiutima akiitsui katillugit qanoq amerlatigippat?


	Nammineq pigisat 31. december 20__


	Akiitsut ilanngaatigalugit pigisakka nalillit qanoq naleqartigippat?

Nalunaarsuinermi ukioq aamma allaguk.


	Oqarasuaatip normua:
	Akileraartarnermut Aqutsisoqarfiup ulluinnarni oqarasuaatit attavigisinnaasaa allaguk.

	
Ulloq
	
Ulloq allaguk.

	
Atsiorneq
	
Atsiorit - uungalu nassiulluguakitax@nanoq.gl.





Akileraartarnermut Aqutsisoqarfik saaffigiuk
E-mail: akitax@nanoq.gl 
Intaleeqqap Aqqutaa nr. 1
Postboks 1605
3900 Nuuk

Oqarasuaat: 34 65 10

